Diari Oficial de la Generalitat Valenciana


Sumari del DOGV 4909, del 23-12-2004 (2004/12900)

Actuacions de juí verbal civil número 679/2004. Cèdula de notificació.
----------------------------------------------------------------------

### Dades del document

Número de DOGV
:   4909

Data del DOGV
:   23-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12048


Organisme emissor
:   Jutjat de Primera Instància Número 25 de València

Tipus de document
:   Anunci

Actuacions de juí verbal civil número 679/2004. Cèdula de notificació. [2004/S12835]
  
Procediment: juí verbal civil 000679/2004.
  
Juí verbal (desnonament per falta de pagament) 000679/2004.
  
Part demandant: Pilar Cerón Sanz.
  
Part demandada: Ignacio Sirera Sebastiá.
  
En el juí referenciat, s'ha dictat la resolució que té el text literal següent:
  
«Sentència número 000210/2004.
  
Jutgessa que la dicta: Ana María Mestre Soro.
  
Lloc: València.
  
Data: 5 d'octubre de 2004.
  
Part demandant: Pilar Cerón Sanz.
  
Procurador: Llopis Aznar, Sergio.
  
Part demandada: Ignacio Sirera Sebastiá.
  
Objecte del juí: desnonament i reclamació rendes.
  
Antecedents de fet
  
Primer. La part actora, mitjançant la representació que l'acreditava, va presentar escrit de demanda que per torn de repartiment va correspondre a este Jutjat, i va adduir els fets que consten en les actuacions, i després els fonaments de dret que va estimar d'aplicació al cas, i va acabar suplicant al jutjat que dictara sentència d'acord amb la seua petició.
  
Segon. Admesa a tràmit la demanda, es va disposar la citació de les parts a la vista, no va comparéixer el demandat que va ser declarat en rebel·lia, i es va celebrar la vista amb el resultat que obra en les actuacions, les quals quedaren per a sentència.
  
Tercer. En la tramitació del juí s'han observat les prescripcions legals.
  
Fonaments de dret
  
Primer. En el present procediment s'exercita de forma acumulada acció resolutòria de contracte d'arrendament, subscrit entre els litigants respecte de l'habitatge situat a València, carrer d'Astúries, número 7, porta 23, per falta de pagament i petitòria de les rendes i quantitats assimilades. Com no ha comparegut el demandat en legal forma es procedix a declarar el desnonament sense més tràmit de conformitat amb l'article 440.3 de la Llei d'Enjudiciament Civil. Pel que es referix a la reclamació de rendes i quantitats assimilades, no ha acreditat el demandat estar al corrent en el pagament de conformitat amb l'article 444.1 de la Llei d'Enjudiciament Civil, per la qual cosa procedix la condemna del demandat al pagament de les quantitats reclamades i les que es meriten en execució de sentència fins al desallotjament més interessos legals des de l'impagament.
  
Segon. Amb referència a les costes, es procedix la imposició al demandat de conformitat amb l'article 394 de la Llei d'Enjudiciament Civil.
  
Decisió
  
Que estime en tots els seus extrems la demanda presentada davant este Jutjat per Pilar Cerón Sanz contra Ignacio Sirera Sebastiá, i declare resolt el contracte d'arrendament subscrit entre els litigants en relació amb l'habitatge situat a València, carrer d'Astúries, número 7, porta 23, i decrete el desnonament del demandat i el condemne al desallotjament de l'esmentat immoble amb l'advertiment de llançament el dia 22 de novembre de 2004, a les l0.45 hores, i el condemne al pagament de 3.156,32 euros més les rendes i quantitats assimilades que es meriten en execució de sentència fins al desallotjament, més interessos legals des de l'impagament i al pagament de les costes.
  
Manera d'impugnació: mitjançant recurs d'apel·lació davant l'Audiència Provincial de València (article 455 Llei d'Enjudiciament Civil).
  
El recurs es prepararà mitjançant escrit presentat en este Jutjat en el termini de cinc dies hàbils comptadors des del dia següent de la notificació, limitat a citar la resolució apel·lada, i manifestant la voluntat de recórrer, amb expressió dels pronunciaments que impugna (article 457.2 Llei d'Enjudiciament Civil).
  
Esta és la meua sentència, que pronuncie, mane i firme.»
  
En atenció a la negativa del demandat a rebre la notificació, per provisió de 2 de desembre de 2004, el jutge, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a dur a terme la diligència de notificació de sentència al demandat.